## Carlos Mazón destaca la consolidació de la Fira Hábitat com el gran aparador per a la indústria de l’interiorisme i disseny per a la casa

*** El president ha recorregut les instal·lacions de Fira València, a on s’ultima el muntatge d’este certamen que reunirà, juntament amb Textilhogar, més d’un miler de firmes i marques procedents de 21 països**

**València.**

El president de la Generalitat, Carlos Mazón, ha destacat la consolidació de la Fira Hábitat com el gran aparador per a la indústria de l’interiorisme i disseny per a la casa i un referent per a expositors i compradors de tot el món.

Esta edició d’Hàbitat València 2025 inclou un 20 % més d’expositors que reunirà, juntament amb Textilhogar, un miler de firmes i marques internacionals procedents de 21 països.

El cap del Consell ha visitat les instal·lacions del recinte firal a on s’ultima el muntatge per part de 3.000 operaris d’este certamen que obri les portes dilluns que ve.

Mazón ha ressaltat al suport de la Generalitat a través d’IVACE+i d’una campanya de prescriptors mitjançant missions inverses per a afavorir els contactes d’empreses de la Comunitat Valenciana.

En el recorregut també han participat la consellera d’Innovació, Indústria, Comerç i Turisme, Marián Cano, el director d’Hábitat València, Daniel Marco, el president d’Hábitat València, Vicente Pons, i el director general de Fira València, Mariano Clemente.

El certamen, que se celebra des del dilluns 29 de setembre al dijous 2 d’octubre, ocupa huit pavellons de Fira València. Durant estos dies està prevista la presència de 3.000 compradors i 40.000 visitants procedents de 70 països.

Fecha: 26/09/2025